| **มาตรการในภาคการเกษตร และอาหาร เพื่อแก้ไขปัญหาและบรรเทาผลกระทบจากการแพร่ระบาดของ COVID-19 ของไทย** |
| --- |
| **หน่วยงาน** | **มาตรการ** |
| กระทรวงเกษตรและสหกรณ์ | ที่ประชุมคณะรัฐมนตรีเมื่อวันที่ 29 เม.ย. 2563 เห็นชอบมาตรการเยียวยาเกษตรกรครัวเรือนละ 15,000 บาท รวม 10 ล้านครัวเรือน วงเงินรวม 1.5 แสนล้านบาท จากข้อมูลเกษตรกรของกระทรวงเกษตรและสหกรณ์ (กรมปศุสัตว์ กรมประมง และการยางแห่งประเทศไทย) โดยมีเกษตรกรที่เข้าร่วมโครงการประกันรายได้เกษตรกรปี 2562/63 เข้ามาปรับปรุงข้อมูลในระบบสมุดทะเบียนเกษตรกรกว่า 6.2 ล้านครัวเรือน ครอบคลุมเกษตรกรปลูกพืช 5 ประเภท ได้แก่ ข้าวเปลือก ยางพารา มันสำปะหลัง ข้าวโพดเลี้ยงสัตว์ และปาล์มน้ำมัน นอกจากนี้ มีเกษตรกรที่ปลูกพืชในข่ายที่กรมส่งเสริมเกษตรดูแล อาทิ เกษตรกรผู้ปลูกอ้อย ยาสูบ ยาพารา และหม่อนไหม  |
| กระทรวงพาณิชย์ | กรมส่งเสริมการค้าระหว่างประเทศ มีแผนงานในการรับมือและสนับสนุนผู้ส่งออก ดังนี้1. ปรับกิจกรรมส่งเสริมการส่งออกรูปแบบใหม่ โดยนำระบบออนไลน์มาช่วยจัดทำกิจกรรมส่งเสริมการส่งออกช่วงวิกฤต เช่น เจรจาซื้อ-ขายสินค้าผ่านระบบสื่อสารทางไกล (VDO Conference) ดังที่ก่อนหน้านี้ผู้นำเข้าเกาหลีใต้จับคู่ซื้อมะม่วงจากไทย ปริมาณ 7,000 ตัน มูลค่า 15 ล้านดอลลาร์สหรัฐ 2. ประสานทูตพาณิชย์ 58 แห่งทั่วโลก ให้สอบถามความต้องการสินค้าจากผู้นำเข้าแต่ละประเทศ ซึ่งกรมจะเปิดการเจรจาซื้อ-ขาย และหาผู้ขายที่มีศักยภาพให้ โดยประสานไปยังพาณิชย์จังหวัด 77 จังหวัด และเตรียมผู้ส่งออกและเกษตรกรที่มีศักยภาพในการผลิตสินค้าคุณภาพเพื่อรองรับการเจรจา 3. เตรียมจัดงานแสดงสินค้าผ่านช่องทางออนไลน์เสมือนจริง (Online Virtual Exhibition) ครบวงจร โดยนำร่องครั้งแรกในงาน Multimedia Online Virtual Exhibition (M.O.V.E.) ระหว่างวันที่ 25 - 27 พ.ค. 2563 ซึ่งเป็นงานแสดงสินค้าและบริการด้านธุรกิจดิจิทัลคอนเทนต์ สำหรับผู้ประกอบการด้านภาพยนตร์ แอนิเมชั่น เกม แคแร็กเตอร์ และมัลติมีเดียอื่น ๆ มีผู้ตอบรับเข้าร่วมแล้ว 50 บริษัท และมีแผนงานลักษณะเดียวกันในอนาคต เช่น งานแสดงสินค้าอาหารออนไลน์เสมือนจริง หรือ THAIFEX : Virtual Trade Fair (VTF) และงานแสดงสินค้าไลฟ์สไตล์และสินค้าแฟชั่นออนไลน์เสมือนจริง หรือ Lifestyle Online Virtual Exhibition (L.O.V.E.) |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 25 - 30 เม.ย. 2563